

VALSTYBINĖS MOKESČIŲ INSPEKCIJOS 
PRIE LIETUVOS RESPUBLIKOS FINANSŲ MINISTERIJOS 
VIRŠININKAS

ĮSAKYMAS
DĖL VALSTYBINĖS MOKESČIŲ INSPEKCIJOS PRIE LIETUVOS RESPUBLIKOS FINANSŲ MINISTERIJOS VIRŠININKO 2005 M. VASARIO 3 D. ĮSAKYMO NR. VA-16 „DĖL AKCIZAIS APMOKESTINAMŲ PREKIŲ, KURIOMS TAIKOMOS AKCIZŲ LENGVATOS, APYVARTOS ATASKAITOS PATEIKIMO TAISYKLIŲ PATVIRTINIMO“ PAKEITIMO

2020 m. vasario 10 d. Nr. VA-9
Vilnius


.	Pakeičiu Valstybinės mokesčių inspekcijos prie Lietuvos Respublikos finansų ministerijos 2005 m. vasario 3 d. įsakymą Nr. VA-16 „Dėl Akcizais apmokestinamų prekių, kurioms taikomos akcizų lengvatos, apyvartos ataskaitos pateikimo taisyklių patvirtinimo“ ir jį išdėstau nauja redakcija:

„VALSTYBINĖS MOKESČIŲ INSPEKCIJOS 
PRIE LIETUVOS RESPUBLIKOS FINANSŲ MINISTERIJOS 
VIRŠININKAS

ĮSAKYMAS
DĖL KAI KURIŲ AKCIZAIS APMOKESTINAMŲ PREKIŲ APYVARTOS DUOMENŲ PATEIKIMO TAISYKLIŲ PATVIRTINIMO


Vadovaudamasi Valstybinės mokesčių inspekcijos prie Lietuvos Respublikos finansų ministerijos nuostatų, patvirtintų Lietuvos Respublikos finansų ministro 1997 m. liepos 29 d. įsakymu Nr. 110 „Dėl Valstybinės mokesčių inspekcijos prie Lietuvos Respublikos finansų ministerijos nuostatų patvirtinimo“, 18.11 papunkčiu,
tvirtinu Kai kurių akcizais apmokestinamų prekių apyvartos duomenų pateikimo taisykles (pridedama).“

.	Nustatau, kad:
.	šis įsakymas įsigalioja 2020 m. kovo 1 dieną;
.	duomenys, nurodyti Kai kurių akcizais apmokestinamų prekių apyvartos duomenų pateikimo taisyklėse, kurių nauja redakcija įsigalioja nuo šio įsakymo įsigaliojimo dienos, Valstybinės mokesčių inspekcijos akcizų informacinėje sistemoje pateikiami už laikotarpius, prasidedančius nuo 2020 m. vasario 1 dienos;
.	Akcizais apmokestinamų prekių, kurioms taikomos akcizų lengvatos, apyvartos ataskaitos (FR0801 forma), pateiktos už laikotarpius iki 2020 m. sausio 31 dienos, tikslinamos nuo 2020 m. kovo 1 dienos įsigaliosiančių Kai kurių akcizais apmokestinamų prekių apyvartos duomenų pateikimo taisyklių nustatyta tvarka.



Viršininkė				Edita Janušienė


PATVIRTINTA
Valstybinės mokesčių inspekcijos prie Lietuvos
Respublikos finansų ministerijos viršininko 
2005 m. vasario 3 d. įsakymu Nr. VA-16
(Valstybinės mokesčių inspekcijos prie Lietuvos
Respublikos finansų ministerijos viršininko
2020 m. vasario 10 d. įsakymo 
Nr. VA-9 redakcija




 SKYRIUS


.	Kai kurių akcizais apmokestinamų prekių apyvartos duomenų pateikimo taisyklės (toliau – Taisyklės) nustato, kokie Taisyklių 7 punkte nurodytų akcizais apmokestinamų prekių, kurioms taikomos akcizų lengvatos (toliau ‒ prekės), duomenys ir kokia tvarka turi būti pateikiami Valstybinės mokesčių inspekcijos akcizų informacinėje sistemoje (toliau ‒ AIS).
.	Taisyklės parengtos, vadovaujantis Lietuvos Respublikos akcizų įstatymo (toliau – Įstatymas) 21 straipsnio 9 dalimi.
.	Taisyklėse vartojamos sąvokos:
.	Naudotojo leidimas ‒ Valstybinės mokesčių inspekcijos prie Lietuvos Respublikos finansų ministerijos (toliau – VMI prie FM) nustatyta tvarka išduotas leidimas, suteikiantis teisę atitinkamas prekes, nurodytas Taisyklių 7 punkte, naudoti, taikant akcizų lengvatą.
.	Operacijos ‒ veiksmai, nurodyti Taisyklių 4.1‒4.7 papunkčiuose, taip pat prekių kiekio trūkumo, pertekliaus ir likučio nurodymas.
.	Tiekėjo leidimas ‒ VMI prie FM nustatyta tvarka išduotas leidimas, suteikiantis teisę atitinkamas prekes, nurodytas Taisyklių 7 punkte, tiekti ir / arba išpilstyti, taikant akcizų lengvatą. Šis leidimas neapima leidimų steigti akcizais apmokestinamų prekių sandėlį, suteikiančių teisę akcizais apmokestinamų prekių sandėlyje tiekti prekes.
.	Kitos Taisyklėse vartojamos sąvokos atitinka Įstatyme ir kituose Lietuvos Respublikos teisės aktuose vartojamas sąvokas.

 SKYRIUS


.	AIS pateikiami duomenys apie prekių:
.	įsigijimą Lietuvos Respublikoje ir / arba iš kitų Europos Sąjungos (toliau ‒ ES) valstybių narių;
.	importavimą iš trečiųjų šalių;
.	pagaminimą Lietuvos Respublikoje;
.	tiekimą ir / ar panaudojimą, kai prekės patiekiamos ir / ar panaudojamos kaip nustato akcizų lengvatų taikymo sąlygos;
.	išpilstymą į mažmeninei prekybai skirtą pakuotę ar buitinius dujų balionus;
.	tiekimą ir / ar panaudojimą, kai prekės patiekiamos ir / ar panaudojamos kitaip negu nustato akcizų lengvatos taikymo sąlygos;
.	praradimą Lietuvos Respublikoje, kai atsiranda prievolė mokėti akcizus;
.	kiekio trūkumą, neviršijantį Lietuvos Respublikos teisės aktuose nustatytų leistinų natūralios netekties normų, ir / ar perteklių, nustatytus inventorizacijos metu;
.	likutį ataskaitinio laikotarpio pabaigoje.
.	Duomenų pateikimo ataskaitinis laikotarpis ‒ kalendorinis mėnuo.
.	Duomenys pateikiami šiais terminais:
.	Taisyklių 7.3, 7.4 ir 7.10 papunkčiuose nurodyti asmenys prekių įsigijimo (importavimo) ir patiekimo (pardavimo ar kitokio perdavimo) duomenis pateikia iš karto po operacijos atlikimo, o visų kitų kalendorinio mėnesio operacijų duomenis – ne vėliau kaip iki kito kalendorinio mėnesio 10 dienos;
.	Taisyklių 7.1‒7.2 ir 7.5‒7.9 papunkčiuose nurodyti asmenys kalendorinio mėnesio operacijų duomenis pateikia ne vėliau kaip iki kito kalendorinio mėnesio 10 dienos.
.	Duomenis AIS privalo pateikti:
.	vaistų (vaistinių preparatų) platinimo įmonės, kurios įsigyja (importuoja) ir tiekia nuo akcizų atleistą etilo alkoholį, naudojamą asmens ir visuomenės sveikatos priežiūros, farmacinės veiklos, veterinarinės farmacijos, veterinarijos praktikos tikslams arba valstybinę farmacijos produktų, maisto ir veterinarinę kontrolę atliekančių institucijų funkcijoms įgyvendinti (Įstatymo 27 straipsnio 3 dalis);
.	akcizais apmokestinamų prekių sandėlių savininkai, kurie įsigyja (importuoja) dehidratuotą etilo alkoholį, kuriam netaikomas akcizų mokėjimo laikino atidėjimo režimas, ir jį sunaudoja biodegalų ir (ar) jų komponentų, ir (ar) biokuro gamybai Lietuvos Respublikos atsinaujinančių išteklių energetikos įstatymo nustatyta tvarka (Įstatymo 27 straipsnio 8 dalis);
.	VMI prie FM nustatyta tvarka išduotą tiekėjo leidimą turintys asmenys, kurie įsigyja (importuoja) ir tiekia lengvatiniu akcizų tarifu apmokestinamus gazolius, Kombinuotosios nomenklatūros (toliau – KN) 2710 19 91–2710 19 99 subpozicijose nurodytus energinius produktus ir / arba skystąjį kurą (mazutą), skirtus šildymui (Įstatymo 37 straipsnio 2 dalis, 371 straipsnio 2 dalis ir 38 straipsnio 2 dalis);
.	VMI prie FM nustatyta tvarka išduotą tiekėjo leidimą turintys asmenys, kurie įsigyja (importuoja) ir tiekia lengvatiniu akcizų tarifu apmokestinamus gazolius, skirtus naudoti žemės ūkio veiklos, įskaitant akvakultūros ar verslinės žvejybos vidaus vandenyse veiklą, subjektams žemės ūkio produktų gamybai (Įstatymo 37 straipsnio 3 dalis);
.	VMI prie FM nustatyta tvarka išduotą tiekėjo leidimą turintys asmenys, kurie įsigyja (importuoja) ir tiekia:
.	degalus kaip atsargas orlaiviams, vežantiems keleivius ir / arba krovinius tarptautiniais maršrutais (Įstatymo 19 straipsnio 1 dalies 5 punktas);
.	orlaivių degalus oro navigacijos tikslams (įskaitant orlaivių degalus, naudojamus orlaivių gamybai, remontui, bandymams, eksploatacijai ir aptarnavimui) (Įstatymo 43 straipsnio 1 dalies 1 punktas);
.	VMI prie FM nustatyta tvarka išduotą tiekėjo leidimą turintys asmenys, kurie įsigyja (importuoja) ir tiekia:
.	degalus kaip atsargas laivams, vežantiems keleivius ir / arba krovinius tarptautiniais maršrutais (Įstatymo 19 straipsnio 1 dalies 5 punktas);
.	laivų degalus laivų navigacijos ES vandenyse tikslams (įskaitant žvejybą) (Įstatymo 43 straipsnio 1 dalies 2 punktas);
.	VMI prie FM nustatyta tvarka išduotą tiekėjo leidimą turintys asmenys, kurie įsigyja (importuoja) nuo akcizų atleistus energinius produktus, nurodytus Įstatymo 2 priede (išskyrus KN 2018 metų versijos 2710 12 31, 2710 12 41–2710 12 90, 2710 19 21–2710 19 29, 2710 19 43–2710 19 48, 2710 19 62–2710 19 68, 2710 20 11–2710 20 19, 2710 20 31–2710 20 39 subpozicijose nurodytus energinius produktus) ir juos naudoja kitiems tikslams negu kaip variklių degalai, šildymui skirtas kuras arba variklių degalų priedai (Įstatymo 43 straipsnio 1 dalies 3 punktas);
.	VMI prie FM nustatyta tvarka išduotą tiekėjo leidimą turintys asmenys, kurie įsigyja (importuoja, gamina) nuo akcizų atleistus energinius produktus, klasifikuojamus KN 2710 19 91-2710 19 99 subpozicijose, ir juos naudoja kitiems tikslams negu kaip variklių degalai, šildymui skirtas kuras arba variklių degalų priedai (Įstatymo 43 straipsnio 1 dalies 3 punktas);
.	VMI prie FM nustatyta tvarka išduotą tiekėjo leidimą turintys asmenys, kurie įsigyja (importuoja) nuo akcizų atleistas neišpilstytas naftos dujas ir dujinius angliavandenilius ir jas:
.	tiekia buitinėms reikmėms (Įstatymo 43 straipsnio 1 dalies 6 punktas) ir  / arba
.	išpilsto į buitinius dujų balionus (Įstatymo 43 straipsnio 1 dalies 6 punktas), ir / arba
.	tiekia į grupinius įrenginius, per kuriuos jos gali būti tiekiamos tik buitinėms reikmėms (Įstatymo 43 straipsnio 1 dalies 7 punktas);
.	VMI prie FM nustatyta tvarka išduotą tiekėjo leidimą turintys asmenys, kurie įsigyja (importuoja, gamina) neapdorotą tabaką, už kurį akcizai nesumokėti (Įstatymo 72 straipsnio 2 dalies 4 punktas).
.	Taisyklių 7.1‒7.10 papunkčiuose nurodyti asmenys pagal Taisykles neprivalo teikti duomenų AIS, jeigu:
.	operacijos vykdomos akcizais apmokestinamų prekių sandėlyje, taikant akcizų mokėjimo laikino atidėjimo režimą, įskaitant šio režimo panaikinimą;
.	jie prekes iš akcizais apmokestinamų prekių sandėlio tiesiogiai tiekia asmenims, turintiems teisę gauti šias prekes, ir visi asmenys (prekių siuntėjas, gavėjas ir prekių savininkas) yra nurodomi akcizų apskaičiavimo dokumente;
.	neapdoroto tabako operacijos vykdomos akcizais apmokestinamų prekių sandėlyje, kurio savininkas turi teisę, kuriame nors iš savo vardu įsteigtame akcizais apmokestinamų prekių sandėlyje  iš neapdoroto tabako gaminti apdorotą tabaką ir / arba kaitinamojo tabako produktus.
.	Duomenys AIS pateikiami:
.	tiesiogiai operacijų duomenis įvedant AIS per naudotojo sąsają;
.	naudojant žiniatinklio paslaugą (angl. Web Service), skirtą operacijų duomenų rinkmenai, kuri parengta pagal operacijų importo / eksporto failų formatų specifikaciją;
.	per naudotojo sąsają įkeliant operacijų duomenų rinkmeną (XML formato failai), kuri parengta pagal operacijų importo / eksporto failų formatų specifikaciją.
.	Asmenys, įsigiję (importavę, pagaminę) prekes, AIS turi pateikti šiuos duomenis:

.	operacijos tipą „IG“, žymintį „Įsigijimas“;

.	dalyvio tipą, nurodydami vieną iš šių dviženklių kodų (reikšmių):

.	jeigu asmuo prekes importavo iš trečiųjų šalių – „IR“;

.	jeigu asmuo, kaip registruotas gavėjas, prekes įsigijo iš kitų ES valstybių narių – „GA“;

.	jeigu asmuo, kaip laikinai registruotas gavėjas, prekes įsigijo iš kitų ES valstybių narių – „NP“;

.	jeigu asmuo prekes įsigijo iš asmens, turinčio VMI prie FM nustatyta tvarka išduotą tiekėjo leidimą, – „TK“;

.	jeigu asmuo pats pagamino prekes – „TK“;

.	jeigu asmuo prekes įsigijo iš akcizais apmokestinamų prekių sandėlio savininko – „SN“;

.	jeigu asmuo prekes, kurioms netaikomas akcizų mokėjimo laikino atidėjimo režimas, įsigijo iš kitų ES valstybių narių – „VA“;

.	jeigu asmuo prekes įsigijo kitais būdais, nenurodytais Taisyklių 10.2.1–10.2.7 papunkčiuose, – „KT“;

.	dalyvio numerį, nurodydami vieną iš šių numerių (pagal dalyvio tipą):

.	jeigu dalyvio tipas „IR“ – muitinės deklaracijos numerį, išskyrus tuos atvejus, kai importuotos prekės nugabenamos į akcizais apmokestinamų prekių sandėlį ir dėl to neatsiranda prievolė mokėti importo akcizų;

.	jeigu dalyvio tipas „GA“ – registruoto gavėjo identifikacinį numerį;

.	jeigu dalyvio tipas „NP“ – laikinai registruoto gavėjo identifikacinį numerį;

.	jeigu dalyvio tipas „TK“:

.	Taisyklių 10.2.4 papunktyje nustatytu atveju ‒ asmens, turinčio VMI prie FM nustatyta tvarka išduotą tiekėjo leidimą, šio tiekėjo leidimo numerį;

.	Taisyklių 10.2.5 papunktyje nustatytu atveju ‒ pačiam asmeniui VMI prie FM nustatyta tvarka išduoto tiekėjo leidimo numerį;

.	jeigu dalyvio tipas „SN“ – akcizais apmokestinamų prekių sandėlio identifikacinį numerį;

.	jeigu dalyvio tipas „VA“ – patvirtinimo, kad už prekes, atgabenamas komerciniams tikslams, akcizų sumokėjimas Lietuvos Respublikoje garantuotas, numerį;

.	jeigu dalyvio tipas „KT“ – dalyvio numeris nenurodomas;

.	dalyvio kodą (pagal dalyvio tipą):

.	jeigu dalyvio tipas „IR“ – savo mokesčių mokėtojo identifikacinį numerį (kodą);

.	jeigu dalyvio tipas „GA“ – savo mokesčių mokėtojo identifikacinį numerį (kodą);

.	jeigu dalyvio tipas „NP“ – savo mokesčių mokėtojo identifikacinį numerį (kodą);

.	jeigu dalyvio tipas „TK“ – asmens, turinčio VMI prie FM nustatyta tvarka išduotą tiekėjo leidimą (Taisyklių 10.2.4 papunktyje nurodytu atveju), arba savo (Taisyklių 10.2.5 papunktyje nurodytu atveju) mokesčių mokėtojo identifikacinį numerį (kodą);

.	jeigu dalyvio tipas „SN“ – akcizais apmokestinamų prekių sandėlio savininko mokesčių mokėtojo identifikacinį numerį (kodą);

.	jeigu dalyvio tipas „VA“ – savo mokesčių mokėtojo identifikacinį numerį (kodą);

.	jeigu dalyvio tipas „KT“ – asmens, iš kurio įsigyta, mokesčių mokėtojo identifikacinį numerį (kodą);

.	prekių tarifinės grupės kodą pagal Akcizų įstatyme nurodytų akcizais apmokestinamų prekių tarifinių grupių kodų klasifikatorių, patvirtintą Valstybinės mokesčių inspekcijos prie Lietuvos Respublikos finansų ministerijos viršininko 2002 m. birželio 14 d. įsakymu Nr. 156 „Dėl akcizais apmokestinamų prekių apskaitos“ (toliau – Klasifikatorius);

.	prekių kiekį matavimo vienetu, nurodytu Įstatyme;

.	prekių įsigijimo datą (metai, mėnuo, diena).

.	Asmenys, patiekę (pardavę arba kitaip perdavę) prekes, turi pateikti šiuos duomenis:

.	operacijos tipą „TP“, žymintį „Pardavimas / Tiekimas“;

.	dalyvio tipą, nurodydami vieną iš šių dviženklių kodų (reikšmių):

.	jei prekes patiektos (parduotos arba kitaip perduotos) asmeniui, turinčiam VMI prie FM nustatyta tvarka išduotą tiekėjo leidimą, specialaus sandėlio leidimą ar pan., – „TK“;

.	jei prekės patiektos (parduotos arba kitaip perduotos) asmeniui, turinčiam VMI prie FM nustatyta tvarka išduotą žemės ūkio veiklos subjekto leidimą, naudotojo leidimą ar pan.,– „NA“;

.	jei prekės patiektos (parduotos arba kitaip perduotos) asmeniui, kuriam pagal VMI prie FM teisės aktus nėra prievolės kreiptis dėl atitinkamo leidimo išdavimo, – „KT“;

.	dalyvio numerį, nurodydami vieną iš šių numerių (pagal dalyvio tipą):

.	jeigu dalyvio tipas „TK“ – asmens, turinčio VMI prie FM nustatyta tvarka išduotą tiekėjo leidimą, specialaus sandėlio leidimą ar pan., numeris;

.	jeigu dalyvio tipas „NA“ – asmens, turinčio VMI prie FM nustatyta tvarka išduotą žemės ūkio veiklos subjekto leidimą, naudotojo leidimą ar pan., numeris;

.	jeigu dalyvio tipas „KT“ – dalyvio numeris nenurodomas;

.	dalyvio kodą (pagal dalyvio tipą):
.	jeigu dalyvio tipas „TK“ – asmens, turinčio VMI prie FM nustatyta tvarka išduotą tiekėjo leidimą, specialaus sandėlio leidimą ar pan., mokesčių mokėtojo identifikacinį numerį (kodą);
.	jeigu dalyvio tipas „NA“ – asmens, turinčio VMI prie FM nustatyta tvarka išduotą žemės ūkio veiklos subjekto leidimą, naudotojo leidimą ar pan., mokesčių mokėtojo identifikacinį numerį (kodą);
.	jeigu dalyvio tipas „KT“ – asmens, kuriam prekės patiektos (parduotos arba kitaip perduotos), mokesčių mokėtojo identifikacinį numerį (kodą);

.	prekių tarifinės grupės kodą pagal Klasifikatorių;

.	prekių kiekį matavimo vienetu, nurodytu Įstatyme;

.	tiekimo datą (metai, mėnuo, diena).

.	Asmenys, išpilstę prekes, AIS turi pateikti šiuos duomenis:
.	operacijos tipą „IB“, žymintį „Pilstymas“;
.	prekių tarifinės grupės kodą pagal Klasifikatorių;
.	prekių kiekį matavimo vienetu, nurodytu Įstatyme;
.	prekių išpilstymo datą (metai, mėnuo, diena).
.	Asmenys, sunaudoję prekes, AIS turi pateikti šiuos duomenis:
.	operacijos tipą „PS“, žymintį „Sunaudojimas“;
.	prekių tarifinės grupės kodą pagal Klasifikatorių;
.	prekių kiekį matavimo vienetu, nurodytu Įstatyme;
.	prekių panaudojimo datą (metai, mėnuo, diena).
.	Kai prekės patiekiamos (parduodamos arba kitaip perduodamos) ar sunaudojamos kitaip negu nustato akcizų lengvatų taikymo sąlygos, taip pat kai prekės prarandamos ir dėl to atsiranda prievolė sumokėti akcizus, asmenys AIS turi pateikti šiuos duomenis:
.	operacijos tipą „PR“, žymintį „Kitas tiekimas, sunaudojimas ar praradimas, kai atsiranda prievolė mokėti akcizus“;
.	prekių tarifinės grupės kodą pagal Klasifikatorių;
.	prekių kiekį matavimo vienetu, nurodytu Įstatyme;
.	prekių kito tiekimo, panaudojimo ar praradimo datą (metai, mėnuo, diena).
.	Asmenys, prekių inventorizacijos metu nustatę prekių kiekio trūkumą, neviršijantį Lietuvos Respublikos teisės aktuose nustatytų leistinų natūralios netekties normų, ar perteklių, AIS turi pateikti šiuos duomenis:
.	operacijos tipą „IN“, žymintį „Likučių koregavimas, atsižvelgiant į inventorizavimo duomenis“;
.	prekių tarifinės grupės kodą pagal Klasifikatorių;
.	prekių trūkstamą ar perteklinį kiekį matavimo vienetu, nurodytu Įstatyme. Trūkumo atveju kiekis nurodomas su minuso ženklu;
.	prekių trūkumo ar pertekliaus nustatymo (inventorizacijos) datą (metai, mėnuo, diena).
.	Asmenys AIS turi pateikti prekių likučio ataskaitinio laikotarpio pabaigoje pagal kiekvieną tarifinę grupę duomenis:
.	operacijos tipą „LF“, žymintį „Prekių likutis ataskaitinio laikotarpio pabaigoje“;
.	prekių tarifinės grupės kodą pagal Klasifikatorių;
.	prekių kiekį matavimo vienetu, nurodytu Įstatyme;
.	operacijos datą (metai, mėnuo, diena), nurodydami paskutinę kalendorinio mėnesio, kurio pabaigos likučio duomenys teikiami, dieną.
.	Jeigu duomenų pateikti AIS Taisyklių 6 punkte nustatytais terminais nėra galimybės dėl AIS ir / arba Valstybinės mokesčių inspekcijos portalo e. VMI autorizuotų elektroninių paslaugų srities Mano VMI (toliau – Mano VMI) neveikimo, tokiu atveju duomenys pateikiami nedelsiant, kai atkuriama galimybė naudotis AIS ir / arba Mano VMI.

.	Jeigu per tą patį ataskaitinį laikotarpį asmenys vykdė tas pačias operacijas su tais pačiais dalyviais su tomis pačiomis prekėmis, operacijas galima sumuoti ir pateikti kaip vieną operaciją. Tokiu atveju nurodoma operacijos data ‒ paskutinė to mėnesio data. Jeigu asmeniui išduoto tiekėjo leidimo galiojimas tą ataskaitinį laikotarpį yra panaikinamas, tokiu atveju nurodoma operacijos data ‒ paskutinė to tiekėjo leidimo galiojimo data. Nuostata taikoma tik duomenims, kuriuos teikia asmenys, nurodyti Taisyklių 7.1, 7.2 ir 7.5‒7.9 papunkčiuose.
.	Asmenys, per ataskaitinį laikotarpį nevykdę operacijų, turi pateikti duomenis apie prekių pagal kiekvieną tarifinę grupę likutį ataskaitinio laikotarpio pabaigoje.
.	Duomenys AIS tikslinami:
.	keičiant operacijos datą, prekių tarifinę grupę ir / arba kiekį;
.	anuliuojant visą operaciją.
.	Asmenys, turintys tiekėjo leidimą, AIS turi pateikti duomenis apie operacijas pagal kiekvieną jiems išduotą tiekėjo leidimą.
.	Asmenys AIS naudotojais registruojami Valstybinės mokesčių inspekcijos akcizų informacinės sistemos naudotojų registravimo taisyklių, patvirtintų Valstybinės mokesčių inspekcijos prie Lietuvos Respublikos finansų ministerijos viršininko 2002 m. birželio 17 d. įsakymu Nr. 157 „Dėl akcizais apmokestinamų prekių sandėlių registravimo“, nustatyta tvarka. Asmenys, teikiantys pirminius duomenis AIS, turi turėti rolę „Tiekėjo atstovas“, o asmenys, tikslinantys AIS jau esančius duomenis, ‒ „Tiekėjo leidimų savininkas“.
.	Pažeidus Taisykles, atsakoma Lietuvos Respublikos teisės aktų nustatyta tvarka.
_______________

